Bilal Saab

Bilal Alexander Saab (født 16. mars 1999 i Hasvik i Finnmark) er en norsk sanger og musiker, best kjent for å være frontfigur i bandet NorthKid. Han er også kjent for å ha vunnet den åttende sesongen av NRK-konkurransene Stjernekamp (2019) og den tredje sesongen av Maskorama høsten 2022. Han bor i hjemkommunen Hasvik, der han arbeider som guide m.m. i familiebedriften Big Fish Adventure. I tillegg jobber han som musiker, blant annet med egen juleturne.

Bakgrunn 
Saab er født og oppvokst på Sørøya i Hasvik kommune i Finnmark, med far av libanesisk opphav og mor fra Finnmark. Han gikk i perioden 2015–2018 på musikklinjen ved Alta videregående skole.

TV-opptredener 
Høsten 2019 seiret han i NRKs konkurranse Stjernekamp; i finalen tevlet han mot Kim André Rysstad.

Våren 2022 deltok han som vokalist for bandet NorthKid i Melodi Grand Prix 2022, med låten «Someone».

Høsten 2022 deltok han i NRKs sangkonkurranse Maskorama utkledd som Zombien, og endte opp med å bli kåret som sesongens vinner. Sesongen før gjorde han en duett med figuren Bamsen, Ingeborg Walther.

Referanser

Eksterne lenker 
 
 

Norske musikere
Norske sangere
Deltakere i Stjernekamp
Deltakere i Melodi Grand Prix 2022
Personer fra Hasvik kommune